SCM ผุดผลิตภัณฑ์เสริมอาหาร “นิวทรินัล” รับเทรนด์สุขภาพ ดันยอดขายปีนี้ 1.3 พันล้าน
SCM เปิดตัวผลิตภัณฑ์เสริมอาหารแบรนด์ “นิวทรินัล” สายวิตามินแร่ธาตุและควบคุมอาหาร รับเทรนด์สุขภาพอย่างเข้มข้น ดันยอดขายปีนี้ 1.3 พันล้านบาท
SCM เปิดตัวผลิตภัณฑ์เสริมอาหารแบรนด์ “นิวทรินัล” สายวิตามินแร่ธาตุและควบคุมอาหาร รับเทรนด์สุขภาพอย่างเข้มข้น ดันยอดขายปีนี้ 1.3 พันล้านบาท
27 มี.ค. 2566

นายนพกฤษฏิ์ นิธิเลิศวิจิตร ประธานเจ้าหน้าที่บริหาร บริษัท ซัคเซสมอร์ บีอิ้งค์ จำกัด (มหาชน) หรือ SCM กล่าวว่า ล่าสุดบริษัทได้คิดค้นและพัฒนาผลิตภัณฑ์ใหม่ ภายใต้แบรนด์ นิวทรินัล (Nutrinal) ตอบสนองความต้องการของผู้บริโภคกลุ่มเป้าหมายอย่างต่อเนื่อง พร้อมประเดิม  2 โปรดักต์ใหม่เพื่อสุขภาพสำหรับปี 66 คือ ผลิตภัณฑ์เสริมอาหาร นิวทรินัล มัลติวิตามิน แอนด์ มิเนอรัล (Nutrinal Multivitamins &amp; Minerals) เป็นวิตามินรวม 14 ชนิด และแร่ธาตุ 12 ชนิด ช่วยให้ระบบภูมิคุ้มกันของร่างกายแข็งแรง บำรุงสายตา บำรุงสมอง และ ผลิตภัณฑ์เสริมอาหาร นิวทรินัล บีโฟว์ (Nutrinal B4) เป็นผลิตภัณฑ์ที่เหมาะสำหรับผู้ที่ต้องการดูแลรูปร่างและควบคุมน้ำหนัก มีสารสกัดจากธรรมชาติที่ช่วย Burn  Boost – Build และ Balance พร้อมเพิ่มการเผาผลาญเป็น 2 เท่า ซึ่งสอดคล้องกับพฤติกรรมและความต้องการของผู้บริโภคในปัจจุบันที่มีเวลาดูแลสุขภาพตัวเองค่อนข้างจำกัด
โดยจากเทรนด์ของผู้บริโภคที่หันมาสนใจในการดูแลสุขภาพมากขึ้น ทำให้ตลาดผลิตภัณฑ์เสริมอาหารในช่วง 5 ปีที่ผ่านมามีการเติบโตขึ้น 10% พร้อมกับตลาดสินค้าลดน้ำหนักในอนาคตยังคงสดใส เพราะด้วยพฤติกรรมการใช้ชีวิตคนเปลี่ยนไปทำให้หลายคนมีความเสี่ยงในการเกิดโรคอ้วนขึ้นมาก แต่ก็ปฏิเสธไม่ได้ว่าทุกคนไม่ว่าผอมหรือน้ำหนักเกิน อยากมีสุขภาพที่ดีและหุ่นดีกันทุกคน เราจึงมองเห็นช่องทางในการทำตลาด และวางเป้าหมายเจาะกลุ่มคนรักสุขภาพ เสริมทัพการตลาด On ground ด้วย คอร์ส BODi Design CAMP 2023  “หุ่นในฝัน…คุณปั้นได้”  หลักสูตรการดูแลสุขภาพด้วยชุดผลิตภัณฑ์ที่มีคุณภาพจากผู้เชี่ยวชาญ พร้อมเดินหน้าเขย่าตลาดอาหารเสริม ภายใต้แบรนด์ นิวทรินัล (Nutrinal) ช่วงชิงตลาดด้วย 2 โปรดักต์ใหม่ที่เสริมความต้องการของผู้บริโภค
– ผลิตภัณฑ์เสริมอาหาร นิวทรินัล มัลติวิตามิน แอนด์ มิเนอรัล (Nutrinal Multivitamins &amp; Minerals) เป็นวิตามินรวม ที่อุดมไปด้วยวิตามิน 14 ชนิด และแร่ธาตุ 12 ชนิด พร้อม 2 นวัตกรรมช่วยคงคุณค่าของวิตามินและแร่ธาตุสูงสุด ส่งผลให้การดูดซึม ทำงานได้อย่างเต็มประสิทธิภาพ พร้อมราชาสารต้านอนุมูลอิสระอย่าง Astaxanthin ที่มีประโยชน์ต่อร่างกาย ช่วยทำให้ร่างกายพร้อมสำหรับทำกิจกรรมต่างๆ เสริมสร้างภูมิต้านทานให้กับร่างกาย ช่วยให้ร่างกายไม่อ่อนแอ บำรุงระบบประสาทและสมอง และยังมีส่วนช่วยในการบำรุงผิวและเส้นผม  ซึ่งเติมเต็มให้ผู้บริโภคอย่างครบถ้วน
ผลิตภัณฑ์เสริมอาหาร นิวทรินัล บีโฟร์ (Nutrinal B4) เป็นผลิตภัณฑ์เหมาะสำหรับผู้ที่ต้องการดูแลรูปร่างและควบคุมน้ำหนัก ด้วยสารสกัดที่ช่วยกระตุ้นและเพิ่มอัตราการเผาผลาญเป็น 2 เท่า เร่งการเผาผลาญไขมันในร่างกาย เพิ่มพลังงานทำให้ร่างกายรู้สึกสดชื่น พร้อมสร้างสมดุลให้กับร่างกาย Burn Boost Build และ Balance จึงช่วยลดการสะสมของไขมันได้ตรงจุด ด้วยสารสกัดหลักจากธรรมชาติ 5 ชนิด อาทิ ผลส้มสีแดงและส้ม เมล็ดพริกไทยดำ เมล็ดมะม่วงแอฟริกัน และชาเขียว คัดสรรอย่างดีเพื่อสุขภาพและรูปร่างที่สมส่วน
แบรนด์ผลิตภัณฑ์ นิวทรินัล เป็นหนึ่งในแบรนด์สินค้า Flagship ของซัคเซสมอร์ที่มีส่วนแบ่งการตลาดเป็นอันดับ 1 เทียบกับกลุ่มสินค้าอื่นของบริษัท ได้รับกระแสความนิยมอย่างยาวนานต่อเนื่องนับตั้งแต่ซัคเซสมอร์เปิดตัวกลุ่มผลิตภัณฑ์เสริมอาหารออกมา อย่างไรก็ตามซัคเซสมอร์ยังคงเดินหน้าคิดค้นและพัฒนาผลิตภัณฑ์ที่มีประโยชน์ เพื่อตอบโจทย์ความต้องการใหม่ๆ ของผู้บริโภค พร้อมเลือกแบรนด์ นิวทรินัล ให้เป็นที่ 1 ในใจเมื่อนึกถึงผลิตภัณฑ์เสริมอาหาร
ทั้งนี้ บริษัทคาดหวังยอดขายจากผลิตภัณฑ์เสริมอาหารใหม่ทั้ง 2 ตัว ผลักดันยอดขายรวมของบริษัทให้เติบโตตามที่ตั้งเป้าหมายไว้ไม่น้อยกว่า 15% โดยวันที่ 25 มีนาคมที่ผ่านมา เป็นวันแรกที่เปิดจำหน่ายสินค้าทั้ง 2 รายการ ด้วยแผนการบุกตลาดทั้งออฟไลน์ และช่องทางออนไลน์ โดยโปรโมทผ่านอินฟลูเอนเซอร์ และโซเชียลมีเดียทุกช่องทาง ให้ครอบคลุมสมาชิกและผู้บริโภคที่กระจายอยู่ทั่วทั้งประเทศ พร้อมทั้งเดินหน้าพัฒนาผลิตภัณฑ์ใหม่ ๆ  ตอบโจทย์เทรนด์ดูแลสุขภาพอย่างเข้มข้น เพื่อนำไปสู่การเติบโตของยอดขายรวมตลอดทั้งปี 66 ที่ตั้งไว้ราว 1,300 ล้านบาท